ट्रम्प ने कहा, मैं क्रिश्चियनों का सबसे बड़ा हिमायती
अमेरिका के राष्ट्रपति डोनाल्ड ट्रम्प ने क्रिश्चियन वोटरों को अपने पक्ष में बनाए रखने के लिए अभियान तेज कर दिया है। उन्होंने वाशिंगटन में ईसाइ एक्टिविस्टों की एक सभा में याद दिलाया कि उन्होंने किस तरह सुप्रीम कोर्ट में जजों की नियुक्ति कर सर्वोच्च अदालत
अमेरिका के राष्ट्रपति डोनाल्ड ट्रम्प ने क्रिश्चियन वोटरों को अपने पक्ष में बनाए रखने के लिए अभियान तेज कर दिया है। उन्होंने वाशिंगटन में ईसाइ एक्टिविस्टों की एक सभा में याद दिलाया कि उन्होंने किस तरह सुप्रीम कोर्ट में जजों की नियुक्ति कर सर्वोच्च अदालत में अनुदारवादियों का बहुमत बनाया है।
इसके बाद सुप्रीम कोर्ट ने लगभग 50 साल से संविधान में मिले गर्भपात के अधिकार को खत्म कर दिया। शनिवार की रात ट्रम्प ने फेथ एंड फ्रीडम कोएलिन के सम्मेलन में कहा कि एबॉर्शन का अधिकार समाप्त करने वाले छह में से तीन जजों को उन्होंने नियुक्त किया था। उन्होंने 90 मिनट तक चले भाषण में स्वयं को क्रिश्चियन अधिकारों के योद्धा के रूप में पेश किया।
ट्रम्प ने कहा, किसी भी राष्ट्रपति ने क्रिश्चियनों के लिए मेरे बराबर संघर्ष नहीं किया है। राष्ट्रपति चुनाव के लिए रिपब्लिकन पार्टी की उम्मीदवारी का दावा मजबूत बनाने के लिए ट्रम्प आठवीं बार क्रिश्चियन एक्टिविस्टों के कार्यक्रम में आए थे।
© The New York Times
नील विगडोर